লবণাক্ততার উচ্চনতি স্তর

লবণাক্ততার উচ্চনতি স্তর বা ইংরেজিতে "হ্যালোক্লাইন" (Halocline) হচ্ছে কোন একটি জলাশয়ে সৃষ্টি হওয়া এমন এক ধরনের 
রাসায়নিক উচ্চনতি স্তর (কেমোক্লাইন), যা শক্তিশালী উল্লম্ব লবণাক্ততা নতির মাধ্যমে সৃষ্টি হয়। অন্যভাষায় লবণাক্ততার উচ্চনতি স্তর হল সমুদ্রের জলস্তম্ভের একটি উল্লম্ব অঞ্চল, যেটিতে লবণাক্ততা গভীরতা বৃদ্ধির সাথে সাথে দ্রুত পরিবর্তিত হয়। এর উপরের সমুদ্রের পৃষ্ঠতলীয় জলস্তরটিতে সুষমভাবে লবণাক্ত জলের স্তর থাকে। যেহেতু লবণাক্ততা (তাপমাত্রার সাপেক্ষে) পানির ঘনত্বে প্রভাব ফেলে সেহেতু এটি সমুদ্রের পানির উলম্ব স্তরায়নে প্রভাব ফেলে। লবণাক্ততা এক কিগ্রা/মি৩ বৃদ্ধির জন্য সমুদ্রের পানির ঘনত্ব প্রায় ০.৭ কিগ্রা/মি৩ বৃদ্ধি পায়।সমুদ্রের পানিতে লবনাক্তার পরিমান বেশি থাকায় জলজ উদ্ভিদ ও সইবাল উদ্ভিদ  জম্মাতে পারেনা। সমুদ্রপৃষ্ঠের গড় ঘনত্ব ১.০২৫ গ্রাম/লিটার (৪ ডিগ্রি সেলসিয়াস তাপমাত্রায়)। সমুদ্রের জল স্বাদু পানি ও বিশুদ্ধ জলের চেয়ে ঘন, কারণ সমুদ্রের পানিতে নানান পদার্থ দ্রবীভূত থাকে। সমুদ্রের জলের যত লবণাক্ততা বাড়ে, এর হিমাঙ্ক তত কমে যায়।

তথ্যসূত্র

বিষয়শ্রেণী:জলজ বাস্তুসংস্থান
বিষয়শ্রেণী:প্রাকৃতিক সমুদ্রবিজ্ঞান
বিষয়শ্রেণী:লবণাক্ত পানি